La Casa de Cultura acull una exposició de pintura amb pinzells digitals
2025-07-24

Del 3 d’agost al 18 de setembre, la Sala d’Exposicions de la Casa de Cultura de Burjassot albergarà una exposició diferent. Arriba de la mà de l’artista cordovesa Mª Ángeles Fernández Carmona encara que Manferca és el seu nom artístic. Mundo interior és el nom que dóna títol a aquesta mostra que està realitzada amb una tècnica alternativa a la pintura tradicional, ja que tots els quadres que s’exposaran a Burjassot estan realitzats amb pinzells digitals.

Manferca va iniciar la seua marxa artística en el camp de la pintura en 2008. Ho va fer de manera totalment autodidacta utilitzant, primerament, les tècniques usuals (pintura acrílica, oli,…) per a després desenvolupar, a partir de 2011, una tècnica pròpia amb pinzells digitals (amb el ratolí com a utensili principal), realment innovadora, el procés de la qual requereix d’un mínim d’entre 100 i 600 esbossos fins a arribar a la consecució final de l’obra. Aquesta labor dóna com resultat una pintura de diversos estils (realista, surrealista, abstracte) i repleta de força i color. Amb el seu particular estil, Mánferca ja ha realitzat diverses exposicions a Alemanya, país on actualment resideix.

Recentment les seues obres han sigut exhibides en l’Aeroport de Barajas, en el Círculo Agrícola Mercantil de Villena, així com a Còrdova, Roquetas o Jerez de la Frontera. Ara, per a omplir de color i vida el mes d’agost, arriben a Burjassot.